30/09/2016 | Administración LocalMunicipal
Cee
Bases do oitavo concurso de carteis contra a violencia de xénero 2016

Por resolución da alcaldía n.º 630/2016, do 23 de setembro de 2016, foron aprobadas as bases do VIII concurso de carteis contra a violencia de xénero 2016 do Concello de Cee, que ten como obxecto a creación dun cartel que forme parte da campaña de sensibilización contra a violencia de xénero do Centro de Información á Muller do Concello de Cee. Insértase a continuación o texto íntegro das ditas bases para coñecemento xeral: PRIMEIRA.- O obxecto do concurso é a creación dun cartel que forme parte da campaña de sensibilización contra a violencia de xénero do Centro de Información a Muller do Concello de Cee. SEGUNDA.- Poderán concursar todas as persoas que o desexen maiores de 14 anos, coa salvedade de que se o participante é menor de idade deberá presentar debidamente cuberto o anexo I a hora de presentar no Rexistro o Cartel. TERCEIRA.- Calquera técnica é válida para a realización do cartel, condicionada a que se presente en cartulina de dimensión mínima de 40 cm de largo e 30 cm de ancho, en soporte ríxido para evitar desperfectos ou en portadocumentos. CUARTA.- Cada cartel deberá incluír un lema relativo á non violencia ou indicativo do día 25 de novembro (Día Internacional da Non Violencia contra as Mulleres). O lema poderá estar escrito en galego ou en castelán, que poderá ser traducido para a súa reproducción. QUINTA.- Os traballos deberán ir acompañados dun sobre pechado no que figure o lema do cartel, e que conteña os seguintes datos:. Datos persoais: nome, apelidos, enderezo, nº de teléfono de contacto e e-mail (si se ten). Fotopia do DNI, NIE ou Pasaporte. O anexo I, sempre que o concursante sexa menor de idade. SEXTA.- Os traballos deberán entregarse no Rexistro Xeral do Concello de Cee, sito en Rúa de Domingo de Andrade s/n, en horario de 9:30 a 13:30 horas, ou ben en calquera das formas que indica a LPCPAC ata o día 11 de novembro ou enviar por correo ordinario facendo constar: Concello de Cee Rúa Domingo Antonio de Andrade, s/n 15270 Cee A Coruña Tamén poderán presentarse por correo ou calquera outra forma de envio, dentro do mesmo prazo, sempre que a persoa interesada da obra envíe antes das 13.30 horas do 11 de novembro de 2016 por fax ó Concello de Cee (981 746 757), notificación de que envía a obra, de acordo coa claúsula quinta. SÉTIMA.- O prazo de admisión das obras comenzará o día seguinte as publicacións que se detallan a continuación e rematará o día 11 de novembro. As bases se publicarán no BOP, taboeiro de anuncios do Concello, no taboeiro de anuncios do CIM, faceboock e na páxina web do propio concello. OITAVA.- O xurado estará formado por: Presidente: Concelleira de Presidencia, Benestar Social, Igualdade e Emprego, vogais, directora/psicóloga do CIM, técnico de deportes e como secretario o técnico local de emprego do Concello ou persoas en quen deleguen. O xurado fará pública a súa decisión e entregará os premios nun acto convocado a tal fin. O xurado poderá declarar desertos algún ou todos os premios. O fallo será dado a coñecer a través dos medios de difusión e comunicado ás persoas gañadoras una vez fallados. NOVENA.- Os premios se farán con cargo á partida presupostaria de premios, becas e pensións de estudios 231/48100. DÉCIMA.- Establécense os seguintes premios: – 1ª Categoría para maiores de 18 anos: Premio: 120 € – 2ª Categoría para o alumnado de 2º, 3º e 4º da ESO e 1º e 2º de Bacherelato: Premio: 100 € – 3ª Categoría para o alumnado 4º, 5º, 6º de primaria e 1º da ESO: Premio: 80€ O premio da 3ª categoría será un vale para material didáctico, libros, mochila……… a canxear en calquera das librerías do Concello. Para recibir o premio as nenas e nenos menores de idade, estarán acompañados pola nai/pai ou titor legal. DÉCIMA PRIMEIRA.- O xurado terá en conta para a adxudicación dos premios, os seguintes criterios: – 1º) A orixinalidade na composición: 5 puntos. – 2º) A calidade do traballo: 5 puntos. – 3º) A mensaxe para fomentar a Igualdade entre mulleres e homes: 5 puntos. DÉCIMA SEGUNDA.- Os traballos que concursen deberán ser inéditos e non presentados en anteriores concursos. So se poderá presentar una obra por persoa. DÉCIMA TERCEIRA.- Os orixinais quedarán en poder do Concello, que se reserva os dereitos de explotación do traballo, producción, distribución, exposición, transformación, ou calquera outro tratamento posterior, sempre sen ánimo de lucro. DÉCIMA CUARTA.- As persoas participantes serán as únicas responsables dos contidos dos seus traballos en canto a esixencias legais de dereitos de autoría ou plaxios, segundo as leis vixentes. Cada participante, polo mero feito de participar, acepta estas bases. Calquera outra circunstancia non prevista nas mesmas, será resolta polo xurado. Máis información en: Concello de Cee Centro Información ás Mulleres Rúa Domingo de Antonio de Andrade s/n 15270 Cee Teléfono 901745100 – 607026795 Email: cim@concellocee. es En Cee a 21 de setembro de 2016 O alcalde, asdo. Ramón Vigo Sambade Don/Dona……………………………………………………………………………….…………….…………………………… …………………………………………. con DNI………………………………………., como pai/nai ou titor/a da …………………………….…………………… …………………………………………alumna/o……………………………………………………………….………………… do centro ……………………………………………. TELÉFONO: AUTORIZA á persoa menor de idade a presentar no rexistro do Concello de Cee un cartel contra a violencia de xénero para a súa participación no VIII CONCURSO DE CARTEIS CONTRA A VIOLENCIA DE XÉNERO 2016, así como a recollida do premio de resultar gañador. En Cee, a ……. de…………. de 2016 Asdo. A nai/pai ou titora/or.